
	1. ՀՀ ֆինանսների նախարարություն
	26․06․2026թ․

	
	N 01.1/9/17258-2026

	ՀՀ տարածքային կառավարման և ենթակառուցվածքների նախարարության 16.06.2026թ․ N ԴԽ//22885-2026 գրությամբ ներկայացված «Անշարժ գույք ամրացնելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չունենք:


	2․ Կադաստրի կոմիտե
	24․06․2026թ․

	
	N ՍԹ/13020-2026

	   Հիմք ընդունելով ՀՀ տարածքային կառավարման և ենթակառուցվածքների նախարարության 2026 թվականի հունիսի 16-ի N ԴԽ//22885-2026 գրությունը՝ հայտնում ենք, որ «Անշարժ գույք ամրացնելու մասին» ՀՀ կառավարության որոշման նախագծի վերաբերյալ առաջարկություններ չունենք:



	3․ՀՀ կրթության, գիտության, մշակույթի և սպորտի նախարարություն
	19․08․2026թ․

	
	N 01/20.1/29578-2026

	ՀՀ կրթության, գիտության, մշակույթի և սպորտի նախարարությունը (այսուհետև՝ Նախարարություն) քննարկել է «Անշարժ գույք ամրացնելու մասին» ՀՀ կառավարության որոշման նախագիծն (այսուհետև՝ Նախագիծ), ուսումնասիրել է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի (այսուհետև՝ Կոմիտե) կողմից տրամադրված՝ ք. Երևան, Կենտրոն, Փ. Բուզանդի փողոց 1/3 վարչական շենք հասցեում գտնվող 1753,41 քառ․ մետր մակերեսով վարչական շենքի և դրա զբաղեցրած օգտագործման ու սպասարկման համար անհրաժեշտ 0,11046 հեկտար մակերեսով հողամասի (այսուհետև՝ Գույք)  վերաբերյալ փաստաթղթերն ու հայտնում է հետևյալը.
2026թ-ի մարտի 13-ին Նախարարության և «ՍԵՄ Սփյուռքահայ մշակույթի կենտրոն» հիմնադրամի (այսուհետև՝ Հիմնադրամ) միջև կնքվել է համագործակցության հուշագիր, որի նպատակն է նպաստել սփյուռքահայ մշակութային ժառանգության հավաքագրմանը և պահպանմանը, իրականացնել մշակութային և կրթական ծրագրեր, խթանել մշակութային համագործակցությունը և փորձի փոխանակումը:
Հուշագրի շրջանակներում նախատեսվում է ստեղծել ժամանակակից արվեստի ցուցադրությունների և ժամանակակից տեխնոլոգիաների կիրառման ինստալյացիոն հարթակ, ինչպես նաև բազմաֆունկցիոնալ մշակութային կենտրոն, որտեղ կիրականացվեն միջազգային չափանիշներին համապատասխանող արվեստագիտական ցուցադրություններ, մշակութային այլ նախաձեռնություններ և ծրագրեր, որը կնպաստի Երևանի մշակութային կյանքի զարգացմանը և հայկական մշակույթի բազմազանության ու արդիականացման խթանմանը։
Կենտրոնը նաև հարթակ կդառնա Հիմնադրամին նվիրաբերվող արժեքավոր ժառանգությունը (արվեստի գործեր, արխիվներ, գրական և մտավոր արտադրություն) պահպանելու և ցուցադրելու համար:
Նախարարության նախաձեռնությամբ նախատեսվում է նաև ստեղծել անվանի ռեժիսոր, սցենարիստ Արտավազդ Փելեշյանի թանգարան, որտեղ բազմակողմանիորեն և ըստ արժանվույն կներկայացվի  համաշխարհային կինեմատոգրաֆիայի դասականի գործունեությունը։
Վերոգրյալի համատեքստում՝ Հիմնադրամի կողմից ներկայացվել է հայեցակարգ, որը ներառում է սփյուռքի մշակութային ժառանգության հավաքագրում, հետազոտություն և հանրահռչակում, մշակութային զբոսաշրջության զարգացում, ժամանակակից արվեստի և նորարար տեխնոլոգիաների համադրմամբ արդիական միջոցառումների իրականացում (ցուցահանդեսներ, համերգներ, արվեստանոցներ, կրթական աշխատարաններ, արվեստի հյուրատան ծառայություններ), աշխատատեղերի ստեղծում, Հայաստանի միջազգային տեսանելիության բարձրացում, սփյուռքի մշակութային ներուժի ինտեգրում և այլ կառուցողական ծրագրեր: Մշակութային կենտրոնի ստեղծման նպատակով Հիմնադրամը նախատեսում է մոտ 4 միլիոն եվրոյի ներդրում՝ տարածքի վերանորոգման, կահավորման և գործարկման համար: 
Աշխատանքները նախատեսվում է իրականացնել 3 փուլով, յուրաքանչյուր փուլի համար 2 տարի տրամադրման ժամկետով:
 Առաջին փուլ.
Տեխնիկական ուսումնասիրություն, առաջնային տարածքների վերանորոգում՝ մուտք, ընդունարան, գրախանութ, ցուցահանդեսների սրահներ, միջոցառումների սրահ, սրճարան-ճաշարան, վարչական գրասենյակներ, փոքր պահեստ և հիմնական տեխնիկական ենթակառուցվածք, որին կհաջորդի մշակութային կենտրոնի բացումը,
Երկրորդ փուլ.
Աշխատանքային և հետազոտական տարածքների վերանորոգում՝ արվեստանոցներ, արվեստի կացարաններ, ընթերցասրահ, թվայնացման բաժին, մեծ պահեստային և արխիվային սենյակներ, քննարկումների, ժողովների, նիստերի սրահներ: Այս փուլում կբացվի նաև Վերնիսաժը (Փավստոս Բուզանդի փողոց) Չայկովսկու Փողոցին (Ֆիրդուսի թաղամաս) կապող ներքին ազատ շեղանցքը, կմեկնարկեն մշակութային կենտրոնի կայուն ծրագրերը՝ արվեստագետների և հետազոտողների կացարանների ծրագիրը (միջազգային մասնակցությամբ), սփյուռքի արխիվների թվայնացման և ուսումնասիրության ծրագրերը, թարգմանական և հրատարակչական նախաձեռնությունները, ինչպես նաև ցուցահանդեսների, դասախոսությունների և ֆիլմերի ցուցադրությունների կանոնավոր ծրագրերը,
Երրորդ փուլ.
Բարդ ենթակառուցվածքի վերանորոգում՝ համերգի և բեմական ներկայացումների տարածք, բազմաբնույթ և արտաքին մնացյալ տարածքներ: Այս փուլում մշակութային կենտրոնը կհասնի լիարժեք գործունեության, ներառելով նաև երաժշտական և բեմական կանոնավոր ծրագրեր, բացօթյա միջոցառումներ և տարեկան մշակութային փառատոն, որը կկապի Հայաստանը սփյուռքին և միջազգային գործընկերներին:
Ելնելով վերոգրյալից և կարևորելով ժամանակակից արվեստի ոլորտում հեռանկարային, բազմաֆունկցիոնալ կենտրոնի և թանգարանի ստեղծման, ինչպես նաև  սփյուռքում ձևավորված մշակութային ժառանգության պահպանման ու հանրահռչակման անհրաժեշտությունը՝ Նախարարությունն առաջարկում է շրջանառությունից հանել Նախագիծը և շրջանառել նոր նախագիծ՝ Գույքը Նախարարությանն ամրացնելու վերաբերյալ, որի արդյունքում հնարավոր կլինի իրականացնել Գույքի վերանորոգումն ու հարմարեցումը՝ ապահովելով դրա արդյունավետ և բարեխիղճ երկարաժամկետ կառավարումը:
Հարցի կարգավորումից հետո Նախարարությունում կքննարկվի Նորարար փորձառական արվեստի կենտրոնի հետ հնարավոր համագործակցության հարցը: 

	Կոմիտեն գրությամբ հայտնել է, որ ք. Երևան, Կենտրոն, Փ. Բուզանդի փողոց 1/3 վարչական շենք հասցեում գտնվող 1753,41 քառ․ մետր մակերեսով վարչական շենքի և դրա զբաղեցրած օգտագործման ու սպասարկման համար անհրաժեշտ 0,11046 հեկտար մակերեսով հողամասը (այսուհետ՝ Գույք) հանդիսանում է պետական սեփականություն, սակայն որևէ պետական մարմնի ներկայումս ամրացված չէ, ուստի այն կոմիտեի կողմից միակողմանի ընդունելու և կոմիտեին ամրացնելու նպատակով անհրաժեշտություն է առաջացել շրջանառել «Անշարժ գույք ամրացնելու մասին» ՀՀ կառավարության որոշման նախագիծը։
[bookmark: _Hlk179208140]Միաժամանակ տեղեկացրել է, որ ԿԳՄՍ նախարարության գրությամբ ներկայացված առաջարկի համաձայն Գույքը «ՍԵՄ Սփյուռքահայ մշակույթի կենտրոն» հիմնադրամին (այսուհետ՝ Հիմնադրամ անհատույց օգտագործման իրավունքով տրամադրելու համար անհրաժեշտ է Հիմնադրամի կողմից ներկայացնել ՀՀ կառավարության 21.04.2023 թվականի «Պետական գույքի անհատույց օգտագործման տրամադրման կարգը և պայմանները սահմանելու մասին» N 595-Ն որոշման պահանջներին համապատասխան փաստաթղթերի փաթեթ։


	4․ՀՀ կրթության, գիտության, մշակույթի և սպորտի նախարարություն
	10․09․2026թ․

	
	N 01/20.1/33033-2026

	Ի պատասխան Ձեր՝ 01․09․2026թ․
հմ․ ԴԽ//33135-2026 գրության     
Հայտնում եմ, որ «Անշարժ գույք ամրացնելու մասին» ՀՀ կառավարության որոշման նախագծի(այսուհետև՝ նախագիծ)  համաձայն՝ ք. Երևան, Կենտրոն, Փ. Բուզանդի փողոց 1/3 վարչական շենք հասցեում գտնվող 1753,41 քառ․ մետր մակերեսով վարչական շենքը և դրա զբաղեցրած, օգտագործման ու սպասարկման համար անհրաժեշտ 0,11046 հեկտար մակերեսով հողամասը (այսուհետև՝ գույք) Հայաստանի Հանրապետության տարածքային կառավարման ենթակառուցվածքների նախարարության պետական գույքի կառավարման կոմիտեին ամրացնելու հարցի վերաբերյալ ՀՀ կրթության, գիտության, մշակույթի և սպորտի նախարարությունը (այսուհետև՝ Նախարարություն) 19.08.2026թ. թիվ 01/20.1/29578-2026 գրությամբ արդեն իսկ հայտնել էր իր դիրքորոշումը՝ ներկայացնելով գույքը Նախարարությանն ամրացնելու համապատասխան հիմնավորումը:
Միևնույն ժամանակ տեղեկացնում եմ, որ 2026թ-ի մարտի 13-ին Նախարարության և «ՍԵՄ Սփյուռքահայ մշակույթի կենտրոն» հիմնադրամի (այսուհետև՝ Հիմնադրամ) միջև կնքված համագործակցության հուշագիր համաձայն Հիմնադրամի կողմից ներկայացված ծրագիրը կքննարկվի  նաև ՀՀ կառավարությունում: Ուստի գույքը Նախարարությանը ամրացնելու դեպքում հնարավոր կլինի հետագայում և՛ Հիմնադրամի, և՛ այլ կրթամշակութային կազմակերպությունների՝ պետություն և մասնավոր հատված ընդլայնմանն ուղղված փոխշահավետ մասնակցության ու համագործակցության արդյունքում ստեղծել ժամանակակից արվեստի ոլորտում հեռանկարային, բազմաֆունկցիոնալ կենտրոն և թանգարան:
Ելնելով վերոգրյալից՝ Նախարարությունը մնալով նույն դիրքորոշմանը, կրկին առաջարկում է շրջանառությունից հանել նախագիծը և շրջանառել նոր նախագիծ՝ գույքը Նախարարությանն ամրացնելու վերաբերյալ՝ այն հետագայում նպատակային նշանակությանն օգտագործելու պայմանով:

	Չի ընդունվել, նախատեսվում է գույքը ամրացնել ՀՀ ՏԿԵՆ պետական գույքի կառավարման կոմիտեին, հետագայում տնօրինելու նպատակով։



